
	Comisia pentru buget, finanţe şi bănci

	
	Bucureşti,        

Nr. 22/118/05.07.2012


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind completarea OUG nr.58/2010 - modificarea şi completarea Legii nr.571/2003 privind Codul fiscal şi alte măsuri financiar-fiscale, cu care comisia noastră a fost sesizată în fond cu adresa Biroului Permanent nr.PL.x 123 din  4 mai 2012.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/118/05.07.2012


RAPORT 
asupra proiectului de Lege privind completarea OUG nr.58/2010 - modificarea şi completarea Legii nr.571/2003 privind Codul fiscal şi alte măsuri financiar-fiscale
Cu adresa nr. Plx 123 din 4 mai 2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind completarea OUG nr.58/2010 - modificarea şi completarea Legii nr.571/2003 privind Codul fiscal şi alte măsuri financiar-fiscale.
Prezentul proiect de lege are ca obiect de reglementare completarea articolului 141 din Legea nr. 571/2003 privind Codul fiscal, cu modificările şi completările ulterioare, cu un nou alineat, alin. (31), în sensul neimpozitării tichetelor de masă acordate de angajatori.
Guvernul nu susţine adoptarea acestui proiect de Lege.

La întocmirea raportului s-au avut în vedere avizele Consiliului legislativ şi Comisiei juridice, de disciplină şi imunităţi.
Proiectul de Lege a fost adoptat de Senat în şedinţa din 23 aprilie 2012, în condiţiile articolului 75 alineatul (2) teza a III-a din Constituţia României.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei şi-au înregistrat prezenţa un număr de 23 deputaţi, din totalul de 33 de membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Gheorghe Gherghina – secretar de stat la Ministerul Finanţelor Publice.
Raportul comisiei a fost adoptat cu majoritatea membrilor prezenţi la dezbatere. 

În urma dezbaterii, în şedinţa din data de 04.07.2012, comisia propune Plenului Camerei Deputaţilor respingerea proiectului de Lege privind completarea OUG nr.58/2010 - modificarea şi completarea Legii nr.571/2003 privind Codul fiscal şi alte măsuri financiar-fiscale, din următoarele considerente: iniţiativa legislativă ar fi trebuit să vizeze legea nr. 571/2003, nu Ordonanţa de urgenţă a Guvernului nr. 58/2010 pentru modificarea şi completarea Legii nr. 571/2003 privind Codul fiscal şi alte măsuri financiar-fiscale, cu modificările şi completările ulterioare întrucât din punct de vedere al normelor de tehnică legislativă dispoziţiile de modificare şi completare se încorporează de la data intrării lor în vigoare, în actul de bază, identificându-se cu acesta iar intervenţiile ulterioare de modificare sau de completare a acestora trebuie raportate tot la actul de bază.
	PREŞEDINTE,

Maria Eugenia Barna 

	SECRETAR,

Nicolae Bud


Întocmit,

Consilier parlamentar Ene Giorgiana

